Kaalus on kenasti ca 200 grammi viimase nädalaga juurde võtnud, pikkuses poolteist sentimeetrit omandanud. Ja juba on ilmnemas  issi patent: pikad jalad :). Muud 50cm pikkusele riideesemed lähevad veel selga, aga püksid on totaalselt lühikesed. Tuleb ilmselt ka üks siresäärne piiga, nagu poiss juba ees on pikakoivaline ja kleenukesemat sorti. Temperamenti piigal jagub, kõhuli pannes ajab aga pea püsti ja roomaks meeleldi kohemaid minekut, (otsustades jalgade tegevuse järgi,) kui kõht mitte gravitatsiooni jõul vastu maad ei maoldaks.